På spørsmål om hvordan Hoksrud kunne love å fjerne bomstasjonene hvis Frp kom i regjering, svarte han i fjor sommer at velgerne forsto at løftet kun gjaldt dersom Frp fikk mer enn 50 prosent av stemmene.
- Tok dere i Frp for hardt i?
- Nei, for målsettingen vår er å bygge vei og baner uten bompenger. I sum er jeg veldig glad for det vi greier å få til i regjering, sier Steffensen om Bård Hoksruds lovnad i 2013.
- Men dere ga jo en garanti?
- Ja, garantier er alltid fryktelig dumt, men alle partier gir garantier. Nå har vi tatt lærdom av det. Vi ønsker fortsatt å fjerne bompenger, om velgerne liker det må de stemme det.
Steffensen sier at også Frp er interessert i å fornye bilparken, og øke vrakpanten og senke avgiftene, slik at folk kan kjøpe mer miljøvennlige biler.
MDGs Rasmus Hansson ber velgerne om å ta miljøutfordringene på alvor.
- Med Frp-politikk låser vi Norge inn i den transportframtiden vi ikke skal ha av hensyn til klima, av hensyn til å kunne gjøre byene våre bedre å bo i, sier Hansson.